Ҭина Бебиаԥҳа диит 1905 шықәсазы, Хәаԥ ақыҭан. Лара лажәақәа рыла, аҭоурыхтә хҭысқәа акыр дырхаануп, Аԥсны аԥхьагылаҩцәагьы аӡәырҩы лгәалашәоит.
Лара излалҳәо ала, иахьа Аԥсны зықәра неихьоу ауаа рхыԥхьаӡара ахьмаҷхаз зыхҟьо урҭ рыԥсҭазаара ишахәҭоу иахьацкламԥшуа ауп.
Ҭина Бебиаԥҳа инаҵшьны иазгәалҭеит аԥсуаа ахаан арыжәтә рыҽшадрымцалоз, ирфоз дара рнапала иаадрыхуаз шакәыз.